ג'יימי פוקס

אריק מרלון בישופ (באנגלית: Eric Marlon Bishop; נולד ב-13 בדצמבר 1967), המוכר בשם הבמה ג'יימי פוקס (Jamie Foxx), הוא שחקן, קומיקאי, סטנדאפיסט, זמר-יוצר R&B ומפיק אמריקאי. זוכה ארבעה פרסי גראמי, ופרס אוסקר לשחקן הטוב ביותר לשנת 2004 על גילומו של ריי צ'ארלס בסרט הביוגרפי "ריי". אריק מרלון בישופ נולד, גדל והתחנך בטרל (אנ'), שבטקסס, ארצות הברית, למשפחה נוצרית-בפטיסטית אדוקה. אם כי מאוחר יותר אביו הביולוגי דארל בישופ התאסלם, ושינה את השם ל"שאהיד עבדולה" (Shahid Abdula). זמן קצר לאחר לידתו, הוא אומץ וגודל על ידי ההורים המאמצים של אמו, לואיז אנט טאלי דיקסון. בגיל 5 החל לנגן בפסנתר ומאוחר יותר בנעוריו, הוא אף עבד במשרה חלקית כפסנתרן וכמנצח על תזמורת הכנסייה הבאפטיסטית המקומית. הוא גדל ברובע השחור של עיר הולדתו האמריקאית, שהייתה באותה העת קהילה מופרדת על רקע גזעי. כנער למד בתיכון עירוני, וכן שיחק בקבוצות הכדורסל והפוטבול של בית הספר, בעמדת הקוורטרבק. חלומו היה לשחק בקבוצה המקצוענית דאלאס קאובויס. לאחר התיכון, קיבל מלגת לימודים ב-United States International University (USIU), שם למד הלחנה וקומפוזיציה של אמנויות הבמה. בשנת 1980 טס ללוס אנג'לס על מנת לפרוץ כמוזיקאי בולט. חלום זה נזנח בעיקרו לטובת קריירת המשחק. בשנת 1989, החל להופיע כסטנדאפיסט בערבי במה פתוחה. יחד עם זאת, כגבר אפרו-אמריקאי, הוא בחר להופיע בשם הבמה ג'יימי פוקס (Jamie Foxx) על-מנת למנוע מצבים של דעות קדומות. שם המשפחה "פוקס" נבחר כמחווה לשם הבמה של הקומיקאי והשחקן השחור, רד פוקס (Redd Foxx). בספטמבר 2024, פוקס מתכנן להעלות מופע סטנד-אפ שיתעד את החוויה שלו עם אירוע רפואי חמור שהשאיר אותו במצב קשה במהלך שנת 2023. המופע יצולם לנטפליקס. פוקס חשף כי הוא מתכנן לספר את סיפורו בצורה הומוריסטית, והופעת הסטנד-אפ תיקרא "What Had Happened Was". המופע יתקיים באטלנטה בין ה-3 ל-5 באוקטובר 2024. בשנת 1991, הופיע לראשונה בטלוויזיה בתוכנית "In Living Color". בשנת 1992, שיחק בפעם הראשונה בקולנוע בסרט הקומדי "צעצועים" בכיכובו של רובין ויליאמס. בשנת 1996, שיחק בסרטים "התרמית הגדולה" בכיכובו של סמואל ל. ג'קסון. וב"על גברים, נשים וחיות אחרות" בכיכובה של אומה תורמן. ב-1997, לראשונה בתפקיד ראשי בסרט "Booty Call", ועד מהרה הצלחתו במשחק הגיעה. התפקיד הדרמטי הראשון שקיבל פוקס היה בסרטו של אוליבר סטון "יום ראשון הגדול" ב-1999. בשנת 2001, שיחק לצידו של ויל סמית' בסרט הדרמה הביוגרפי "עלי" על אודות קורות חייו של המתאגרף האפרו-אמריקאי שהתאסלם מוחמד עלי. בשנת 2004 לאחר כ-14 תפקידים בסרטים שונים, זכה בפרס אוסקר לשחקן הטוב ביותר ובפרס באפט"א לשחקן הטוב ביותר בתפקיד ראשי על משחקו בסרט הביוגרפי "ריי", בו גילם את דמותו של ריי צ'ארלס. ב-2005, פוקס הוזמן להצטרף לאקדמיה האמריקאית לקולנוע. כמו כן, ניתן לפוקס כוכב בשדרת הכוכבים של הוליווד, כהוקרה על עבודתו בתחום. בשנת 2006 הוא שיחק בסרט "נערות החלומות" לצד הזמרת ביונסה ואדי מרפי. ב-2007, הוא שיחק בסרט "הממלכה" לצד כריס קופר וג'ניפר גארנר. בשנת 2009, שיחק בסרט "אזרח שומר חוק" לצד השחקן ג'רארד באטלר. בשנת 2011, דיבב את דמותו של ניקו בסרט "ריו" ושיחק בסרט "איך להיפטר מהבוס". ב-2012 שיחק פוקס את הדמות ראשית בסרטו של קוונטין טרנטינו "ג'אנגו ללא מעצורים". בסרט גילם פוקס את ג'אנגו, עבד שחור שיוצא במסע להציל את אשתו. ב-2013 שיחק פוקס בסרט "וושינגטון על הכוונת" את נשיא ארצות הברית. ב-2014 שיחק ג'יימי בסרט גיבורי-העל שובר הקופות "ספיידרמן המופלא 2" לצד אנדרו גארפילד ואמה סטון בתפקיד אלקטרו, אחד מבין נבלי-העל בעולמו של ספיידרמן ששימש גם בתור הנבל הראשי של הסרט. באפריל של אותה שנה, לוהק פוקס לתפקיד אוליבר וורבאקס לסרט "אנני" בהפקתו של ויל סמית - רימייק לסרט "אנני" משנת 1982. ב-2017 כיכב בתפקיד הראשי בסרט הפשע "מצוד לילי". באותה שנה השתתף גם בסרט "בייבי דרייבר" לצד אנסל אלגורט, בתור באטס/ליאון. בשנת 2019, גילם את הנידון למוות וולטר מקמילן (אנ') בסרט הדרמה הביוגרפי "צדק ורחמים". בשנת 2020 פוקס דיבב את הדמות הראשית בסרט האנימציה הממוחשבת של פיקסאר וסרטי דיסני, "נשמה". הסרט היה אמור לצאת בחודש יוני אותה שנה, אך נאלץ להידחות לדצמבר - עקב מגפת הקורונה העולמית. בנוסף, כיכב בסרט מקורי של נטפליקס "פרויקט פאוור", לצד ג'וזף גורדון-לוויט. בשנת 2021, שיחק בתפקיד הראשי בסיטקום מבית נטפליקס, "אבא, תרגיע!". בשנת 1994 פוקס הוציא את אלבומו "Peep This". בשנת 2005 הוציא את אלבומו השני "Unpredictable", שזכה ב-4 פרסי גראמי. בשנת 2005 פוקס התארח בסינגל "Gold Digger" של הראפר קניה וסט מאלבומו השני, "Late Registration". הסינגל זכה להצלחה רבה והגיע למעמד של פלטינה כפולה ולראש מצעד הבילבורד. בשנת 2010, הוציא את אלבומו הרביעי "Best Night of My Life". באלבום התארחו דרייק וג'סטין טימברלייק. בשנת 2015 התארח פוקס בסינגל "Focus" של הזמרת אריאנה גרנדה. הוא אב לשתי בנות. קורין פוקס, ילידת 1994, ואנאליס פוקס, ילידת 2009. תחילה, במשך שנים, זהות האימהות נשמרה באופן דיסקרטי. אולם ב-2018 פורסמה תמונתה ונחשף שמה של אמה של קורין, קוני קלין. שם האם של אנאליס, קריסטין גרניס, נחשף אף הוא. בשנת 2017, אחרי שמועות רבות, דווח שהוא בזוגיות עם השחקנית קייטי הולמס החל מ-2013. הסיבה שהזוג נמנע מלאשר את זה לתקשורת במשך שנים הייתה בגלל סעיף בהסכם הגירושים של הולמס עם השחקן טום קרוז, האוסר על שניהם לצאת באופן פומבי עם בן/ת זוג אחר/ת בחמש השנים הראשונות לגירושין. חרף כל זאת, פוקס וקייטי הולמס נפרדו ב-2019. ב-22 בנובמבר 2023, פוקס נתבע על ידי אישה אלמונית, שטענה שפוקס תקף אותה מינית בבר בניו יורק בשנת 2015. בתביעה נטען כי פוקס לקח את האישה לאזור מבודד בבר, העיר הערות בלתי הולמות ואף ביצע בה מגע מיני ללא-הסכמתה. עוד נטען בתביעה כי מאבטח היה עד לאירוע אך לא התערב. לטענת התובעת, כשחברתה מצאה אותם, פוקס חדל מן המעשים והלך לדרכו. הדובר של פוקס הכחיש את ההאשמות וקבע שתביעה דומה הוגשה בשנת 2020 ולאחר מכן נדחתה. באוגוסט 2023 ג'יימי פוקס מצא עצמו גם במרכזה של סערה ברשתות, כאשר פרסם פוסט בחשבון האינסטגרם האישי שלו – בו שיתף בקרב 16.7 מיליון עוקביו צילום מסך של טקסט באנגלית עם אותיות גדולות ומודגשות – שנתפס כאנטישמי: ”הם הרגו את הבחור הזה שנקרא ישו, מה אתם חושבים שהם יעשו לכם?”, כתב פוקס. עמיתתו, השחקנית ההוליוודית ג'ניפר אניסטון אף תמכה בכך כשעשתה לייק על הפוסט, ומצאה עצמה גם היא נגררת לתוך הסערה התקשורתית. מאוחר יותר כשנמחק, ולאחר מספר שעות פוקס פרסם פוסט חדש, אם כי גם הפעם באמצעות שיתוף של צילום מסך של טקסט באנגלית עם אותיות גדולות ומודגשות, בו הוא מתנצל בפני הקהילה היהודית בפרט ובפני כולם אם בחירת המילים שלו פגעה בהם ושזאת לא הייתה הכוונה שלו. על נשים, גברים וחיות אחרות (1996) - אד התרמית הגדולה (1996) - חסן אל רוקן סקס לקינוח (1997) - בונז מועדון השחקנים (1998) - בלו תקוע בדרך (1999) - מיכאל יום ראשון הגדול (1999) - וילי בימן פתיון (2000) - אלווין סנדרס עלי (2001) - דרו "בונדיני" בראון שייד (2003) - ג'רי ג'נינגס לשבור את כל החוקים (2004) - קווינסי ווסטון הנוסע (2004) - מקס ריי (2004) - ריי צ'ארלס גאולה: סיפורו של סטן טוקי ויליאמס (2004, סרט טלוויזיה) - טוקי חמקן (2005) - הנרי פורסל ג'ארהד (2005) - סטף סייקס מיאמי וייס (2006) - ריקרדו טובס נערות החלומות (2006) - קרטיס טיילור הממלכה (2007) - רונלד פלאורי הסוליסט (2009) - נתניאל איירס אזרח שומר חוק (2009) - ניק רייס יום האהבה (2010) - קלווין בריגס איך להיפטר מהבוס (2011) - דין "מאדרפאקר" ג'ונס ג'אנגו ללא מעצורים (2012) - ג'אנגו וושינגטון על הכוונת (2013) - הנשיא ג'יימס סוויר ספיידרמן המופלא 2 (2014) - אלקטרו / מקס דילון איך להיפטר מהבוס 2 (2014) - דין "מאדרפאקר" ג'ונס אנני (2014) - ויל סטאקס מצוד לילי (2017) - וינסנט דאונס בייבי דרייבר (2017) - ליאון "באטס" רובין הוד (2018) - ג'ון הקטן רק רחמים (2019) - וולטר מקמיליאן פרויקט פאוור (2020) - ארט נשמה (2020) - ג'ו ספיידרמן: אין דרך הביתה (2021) - בתפקיד: אלקטרו (קומיקס) משמרת יום (2022) - בתפקיד: באד ג'בלונסקי. דוגי סטייל (2023) - בתפקיד: דיבוב קולו של באג. God Is a Bullet‏ (2023) - בתפקיד: פארימן. הם שיבטו את טיירון‏ (2023) - בתפקיד: סליק צ'ארלס. הקבורה (2023) - בתפקיד: ווילי אי. גארי Not Another Church Movie‏ (2024) - בתפקיד: אלוהים Back in Action‏ (2024) "Signal Hill"‏ (TBA) "Tin Soldier"‏ (TBA) בתפקיד: בוקושי. "The Wild Bunch"‏ (TBA) All-Star Weekend‏ (TBA) - בתפקיד: מאליק. אבא, תרגיע! (2021–הווה) - בתפקיד: בריאן דיקסון / קאדילק קאלווין / רסטי Peep This ‏ (1994) Unpredictable‏ (2005) Intuition‏ (2008) Best Night of My Life ‏ (2010) Hollywood: A Story of a Dozen Roses ‏ (2015) אתר האינטרנט הרשמי של ג'יימי פוקס ג'יימי פוקס, ברשת החברתית פייסבוק ג'יימי פוקס, ברשת החברתית אקס (טוויטר) ג'יימי פוקס, ברשת החברתית אינסטגרם ג'יימי פוקס, סרטונים בערוץ היוטיוב ג'יימי פוקס, במסד הנתונים הקולנועיים IMDb (באנגלית) ג'יימי פוקס, באתר "אידיבי", מאגר הידע העברי לקולנוע ישראלי ועולמי ג'יימי פוקס, באתר AllMovie (באנגלית) ג'יימי פוקס, באתר Rotten Tomatoes (באנגלית) ג'יימי פוקס, באתר Box Office Mojo (באנגלית) ג'יימי פוקס, במסד הנתונים הקולנועיים KinoPoisk (ברוסית) ג'יימי פוקס, באתר אפל מיוזיק (באנגלית) ג'יימי פוקס, באתר ספוטיפיי ג'יימי פוקס, באתר סאונדקלאוד (באנגלית) ג'יימי פוקס, באתר Last.fm (באנגלית) ג'יימי פוקס, באתר AllMusic (באנגלית) ג'יימי פוקס, באתר MusicBrainz (באנגלית) ג'יימי פוקס, באתר דיזר ג'יימי פוקס, באתר Discogs (באנגלית) ג'יימי פוקס, באתר Songkick (באנגלית) ג'יימי פוקס, באתר Genius ג'יימי פוקס, באתר SecondHandSongs ג'יימי פוקס, באתר בילבורד (באנגלית) ג'יימי פוקס, באתר טיידל (באנגלית) ריאיון בלעדי לכבוד הסרט יום האהבה עם ג'יימי פוקס, באתר YouTube‏, 4 בפברואר 2010 זאן ברוקס, הגרדיאן, מסע הנקמה של ג'יימי פוקס, באתר הארץ, 27 בינואר 2013 אמיר בוגן, ג'יימי פוקס: "קיבלתי קידום - מעבד לנשיא", באתר ynet, 26 ביוני 2013 אבנר שביט‏, "ספיידרמן המופלא 2": ריאיון עם ג'יימי פוקס על הגעגועים לטרנטינו, באתר וואלה, 17 באפריל 2014 דודי כספי, "אנני" גרסת ההיפ הופ, באתר ישראל היום, 23 בפברואר 2015 דודי כספי, פוקס ניוז, באתר ישראל היום, 19 בינואר 2017 אבנר שביט‏, מר שועל המהולל: ריאיון עם ג'יימי פוקס על "בייבי דרייבר", באתר וואלה, 27 ביוני 2017 ג'יימי פוקס, באתר אנציקלופדיה בריטניקה (באנגלית) Angelique Jackson, Jamie Foxx Announces Dates for Stand-Up Show About His Medical Emergency, Set to Stream on Netflix, Variety, ‏2024-09-06 (באנגלית אמריקאית) Gene Maddaus, Jamie Foxx Sued for Alleged Sexual Assault at New York Bar, Variety, ‏2023-11-22 (באנגלית אמריקאית) ענבל חייט, מה קורה בהוליווד? שורת כוכבים מפורסמים מואשמים בתקיפה מינית | ישראל היום, באתר www.israelhayom.co.il, ‏2023-11-23 ענבל חייט, אחרי שהאשים "בהרג ישו": ג'יימי פוקס התנצל בפני הקהילה היהודית בארה"ב | ישראל היום, באתר www.israelhayom.co.il, ‏2023-08-05 Winners, NAACP Image Awards (באנגלית אמריקאית)